RS วิ่งฉิว 5% ลุ้นกำไร Q2/61 โตทะลัก รับรายได้ธุรกิจความงาม-เม็ดเงินโฆษณาฟื้นตัว
RS วิ่งฉิว 5% ลุ้นกำไร Q2/61 โตทะลัก รับรายได้ธุรกิจความงาม-เม็ดเงินโฆษณาฟื้นตัว โดยล่าสุด ณ เวลา 15.13 น. อยู่ที่ระดับ 19.80 บาท เพิ่มขึ้น 1 บาท หรือ 5.32% สูงสุดที่ระดับ 20 บาท ต่ำสุดที่ระดับ 18.70 บาท มูลค่าซื้อขาย 257.37 ล้านบาท
8 มิ.ย. 2561

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ณ เวลา 15.13 น. อยู่ที่ระดับ 19.80 บาท เพิ่มขึ้น 1 บาท หรือ 5.32% สูงสุดที่ระดับ 20 บาท ต่ำสุดที่ระดับ 18.70 บาท มูลค่าซื้อขาย 257.37 ล้านบาท

ด้านนักวิเคราะห์ บล.ฟิลลิป ระบุในบทวิเคราะห์แนะนำ “ซื้อ” หุ้น RS ในราคาเป้าหมาย 35 บาท/หุ้น พร้อมประเมินว่าในช่วงไตรมาส 2/61 กำไรฟื้นตัวได้ทั้งจากปีก่อนและไตรมาสก่อน  นำโดยธุรกิจ MPC และช่อง 8 ฟื้นตัวขึ้น ซึ่ง MPC ยังคงโตได้อย่างโดดเด่น โดยจะเห็นสินค้าในกลุ่ม Home &amp; Lifestyle Product มากขึ้น และเพิ่ม SKU ของสินค้า แม้สินค้าสุขภาพ/ความงามจะสะดุดบ้างหลัง อย. เห็นว่าโฆษณาเกินจริง แต่ก็ได้รับการแก้ไขแล้ว ส่งผลให้ยอดขายกลับมาเช่นเดิม
อีกทั้ง ช่อง 8 ได้ปรับขึ้นค่าโฆษณาเป็น 4 หมื่นบาท/นาที จากเดิม 2.5 หมื่นบาท ขณะที่เม็ดเงินโฆษณาฟื้นตัวทำให้รายได้โตขึ้นจากช่วงเดียวกันปีก่อน